මන්දිරා බේඩි
මන්දිරා බේඩි (උපත 1972 අප්‍රේල් 15) යනු ඉන්දියානු නිළියක, මෝස්තර නිර්මාණ ශිල්පිනියක, නිරූපිකාවක සහ රූපවාහිනී නිවේදිකාවකි. ඇය ජනාදරයට පාත්‍ර වූයේ ඉන්දියාවේ ජාතික නාළිකාව වූ දූර්දර්ශන් වෙතින් විකාශය කළ ඉන්දියානු රූපවාහිනියේ ප්‍රථම දිනපතා සෝප් ඔපෙරාව වූ ශාන්ති නම් 1994 රූපවාහිනී කතාමාලාවේ ශාන්තිගේ චරිතය නිරූපණයෙනි.

අනතුරුව ඇය ඕරත් (ඩීඩී සහ සෝනි නාළිකා), දුෂ්මන් (ඩීඩී) සහ ක්‍යුන්කි සාස් භි කභි බාහු ති (ස්ටාර් ප්ලස්) වැනි රූපවාහිනී කතාමාලාවල රංගනයෙන් දායක වූවා ය. එපමණක් නොව ඇය 2003 හා 2007 වර්ෂවල ICC ක්‍රිකට් ලෝක කුසලාන සහ 2004 හා 2006 වර්ෂවල ශූරයින්ගේ කුසලාන තරගාවලිවල ද නිවේදන කටයුතු සිදුකොට ඇත. එසේම ඇය සෝනි මැක්ස් වෙනුවෙන් ඉන්ඩියන් ප්‍රීමියර් ලීග් 2වන වාරයේ ද නිවේදන කටයුතු සිදුකළා ය. බ්‍රිටිෂ් නෙට්වර්ක් – ITV වෙනුවෙන් ඇය IPL 3වන වරාය ආවරණය කලා ය. ඇය මෝස්තර නිර්මාණ වෘත්තියට ප්‍රවිෂ්ඨ වූයේ 2014 ලක්මේ විලාසිතා සතියේ දී ඇගේ සාරි එකතුවත් සමගයි.

PETA සංවිධානය වෙනුවෙන් බේඩි කෘත්‍රිම ලෙදර් භාවිතය ප්‍රවර්ධනය කරන්නී ය. 2013 ඔක්තෝබර් 26 දින, බේඩි ඇගේ සාරි වෙළඳසැල විවෘත කළා ය.

පෞද්ගලික දිවිය 

1999 පෙබරවාරි 14 දින බේඩි රාජ් කෞශාල් හා විවාහ වූවා ය. 2011 ජනවාරි 27 දින නිවේදනය කෙරුණේ මෙම යුවළ ඔවුන්ගේ පළමු දරුවා අපේක්ෂාවෙන් සිටින බවයි. 2011 ජූනි 19 දින මුම්බායිහි ලීලාවතී රෝහලේ දී බේඩි, වීර් නම් පුත්‍රයකු බිහිකළා ය. 2013 වන විට, බේඩි සහ ඇගේ සැමියා සිය පවුල සම්පූර්ණ කරගැනීම පිණිස දැරියක හදා වඩා ගැනීමට අයදුම් කොට තිබිණි.

චිත්‍රපට නාමාවලිය

රූපවාහිනිය

ආශ්‍රේයයන්

බාහිර සබැඳි 

 
 

ඉන්දියානු චිත්‍රපට නිළියෝ
ඉන්දියානු රූපවාහිනී නිළියෝ
ඉන්දියානු රූපවාහිනී නිවේදිකාවෝ
ඉන්දියානු රූපවාහිනී නිවේදකයෝ
ඉන්දියානු නිරූපිකාවෝ
ජීවත්වන්නෝ
1972 උපත්
කොල්කතාවේ නිළියෝ
හින්දි රූපවාහිනියේ නිළියෝ
හින්දි සිනමාවේ නිළියෝ
මලයාලම් සිනමාවේ නිළියෝ
20වන සියවසේ ඉන්දියානු නිළියෝ
21 වන සියවස තුළ ඉන්දියානු නිළියෝ